by admin
सिनेमा भोजपुरी के बहुते चरचा में रहल फिल्म “रणवीर” अब रफ़्तार धर लिहले बा. पिछला शुक के बिहार में रिलीज का बाद बढ़िया शुरूआत ना मिलल रहे बाकिर गँवे गँवे ई फिलिम दर्शकन का दिल में जगह बना लिहलसि.
.
तेलगु फिल्म इंडस्ट्रीज के मशहूर निर्माण कंपनी ए के इंटरटेनमेंट आ 14 रील्स इंटरटेनमेंट प्राइवेट लिमिटेड क सहयोगी कंपनी अल्टुरा फिल्म्स के एह पहिलका भोजपुरी फिल्म रणवीर में रवि किशन टाइटिल भूमिका में बाड़ें.
कहल जात बा कि रणवीर के भयंकर गरमी आ बढ़िया सिनेमाघरन के कमी अखरल लेकिन बाद में गँवे गँवे फिलिम रफ्तार धर लिहलसि आ अब सगरी बड़का सिनेमाघरन में एकर व्यवसाय लगातार बढ़त जात बा. एह हफ्ता एकर मुकाबला हिंदी के बहुचर्चित फिलिम राउडी राठौड से होखे वाला बा. बिहार के कई एक बड़का सेंटरन पर दुनु फिलिम एके साथ रिलीज़ होखत बा.
(उदय भगत के रपट)
Categories: कलाकार, फिल्म |
No Comments »
by admin
तेलगु फिल्म इंडसट्रीज़ के जानल मानल फिल्म कंपनी ए के इंटरटेनमेंट आ 14 रील्स इंटरटेनमेंट प्राइवेट लिमिटेड क सहयोगी कंपनी अल्टुरा फिल्म्स के पहिलका भोजपुरी फिल्म “रणवीर” २५ मई से बिहार में रिलीज हो गइल.
अपना जबरदस्त अभिनय क्षमता खातिर जानल जाए वाला भोजपुरी फिलिमन के सदाबहार सुपर स्टार रवि किशन ओह दिन रणवीर किशन बन गइलें जब अपना फिल्म के प्रचार खातिर ओ पटना के सड़कन पर निकललन. प्रीमियर का मौका पर पटना चहुँपल रवि किशन खुद पटना के सडकन पर आपन काफिला ले के निकल पड़लें. साथे रहलें बिहार के बाहुबली विधायक अनन्त सिंह आ अभिनेत्री काजल राघवानी. दर्शको के दिल जीते के रण पर निकलल रणवीर किशन पटना के भयंकर गर्मी में होटल मौर्य से पदयात्रा करत निकललन त साथे उनुका प्रशंसकन के हुजूम शामिल हो गइल.
रणवीर में रवि किशन टाइटिल भूमिका में बाड़ें. साथी कलाकारन में काजल राघवानी, कृषा खंडेलवाल, बृजेश त्रिपाठी, हैरी जोश, राकेश त्रिपाठी, फरीन, जी. रवि कुमार, अमोल चैगले आ अभिलाषा प्रसाद शामिल बाड़े. निर्देशक हउवें फिरोज खान, निर्माता अनिल सुन्करना आ मनीषा कृष्णा.
भव्य सेट आ खुबसूरत लोकेशन पर बनल एह फिल्म के खासियत एकरा निर्देशक फिरोज खान का नजर में जबरदस्त एक्शन, मधुर संगीत आ नया कहानी बावे. फिल्म में भाई बहन के इमोशन दर्शकन के आकर्षित करी. दक्खिन भारत के फिलिमन जइसन एक्शन सीम मशहूर एक्शन निर्देशक कौशल मोजिस हउवें जे शाहरुख के अनेके फिलिमन में एक्शन निर्देशन कर चुकल बाड़ें.
(उदय भगत के रपट)
Categories: इण्डस्ट्री न्यूज, कलाकार, फिल्म |
No Comments »
by admin
सिनेमा भोजपुरी के सदाबहार सुपर स्टार रवि किशन बरीसन पहिले अइसन रिमोट उठवले रहले जे लहँगा उठा देत रहुवे त बॉक्स ऑफिस पर धमाल मच गइल रहुवे. अब फेर रवि किशन अपना हाथ में रिमोट लेके ओही इतिहास के दोहरावे के तइयारी शूरू कर दिहले बाड़न.
सिनेमा भोजपुरी के इतिहास में दस गो बड़की सफल फिलिमन में से एगो रहुवे भोजपुरी सिनेमा के शो मैन मोहनजी प्रसाद के फिल्म “पंडित जी बतायीं ना बियाह कब होई”. ओह फिल्म के गाना जबरदस्त धूम मचवले रहुवे आ दर्शकन के भीड़ सिनेमा घरन में उमड़ पड़ल रहुवे. ओकरे एगो गाना रहल – “तोहार लहंगा उठा देब रिमोट से” जवन आजुवो भोजपुरिया कार्यक्रमन में जम के ताली बिटोरेला. अब ओही गाना के नया अंदाज़ जल्दिए दर्शकन के देखे सुने के मिली अल्टूड़ा फिल्म के पहिलकी भोजपुरी फिल्म “रणवीर” में.
सगीतकार हउवें गुनवंत सेन. निर्देशक फ़िरोज़ खान, आ निर्माता अनिल सुन्कारना अउर मनीषा कृष्णा के एह फिल्म में रवि किशन के अपोजिट तीन तीन गो नायिका बाड़ी काजल राघानी, कृषा खंडेलवाल आ इशा खान. पंडित जी बतायीं ना बियाह कब होई वाला गाना में रवि किशन नगमा के लहंगा रिमोट से उठावत रहलें जबकि “रणवीर” क गाना में काजल राघानी के लहँगा उठी. बकौल रवि किशन “रणवीर” के सगरी गाना दर्शकन के झूमा दी आ फ़िरोज़ खान ओकनी के बहुते खुबसूरत अंदाज़ में फिल्मवले बाड़न.
बतावे जोग बा कि अल्टुरा फिल्म्स तेलगु फिल्म इंडस्ट्रीज़ क जानल मानल फिल्म निर्माण कंपनी ए के इंटरटेनमेंट आ 14 रील्स इंटरटेनमेंट प्राइवेट लिमिटेड के सहयोगी कंपनी ह. एही महीना बॉक्स ऑफिस पर दस्तक देबे जात एह फिल्म में रवि किशन, काजल राघानी, कृशा खंडेलवाल, इशा खान, ब्रिजेश त्रिपाठी, जी. रवि कुमार, अनूप अरोड़ा, हैरी जोश, राकेश त्रिपाठी, फ़रीन, अभिलाषा, शीतल, मेरी वगैरह के मुख्य भूमिका बा.
(उदय भगत के रपट)
Categories: इण्डस्ट्री न्यूज, कलाकार, फिल्म |
No Comments »
by admin
तेलगु फिल्म उद्योग के नामी फिल्म निर्माण कंपनी ए.के.इंटरटेनमेंट प्राइवेट लिमिटेड आ 14 रील्स इंटरटेनमेंट प्राइवेट लिमिटेड के सहयोगी कंपनी अल्टुरा फिल्म्स के पहिला फिल्म “रणवीर” के फर्स्ट लुक पिछला शनिचर का दिने मुंबई में जारी भइल. एह मौका पर रवि किशन, कृशा खंडेलवाल, ब्रृजेश त्रिपाठी, आ कृष्णा का संगे जबरदस्त एक्शन, इमोशन आ मधुर संगीत वाली एह फिल्म का बारे में बतियावर रवि किशन कहलन कि दक्खिन भारत के सगरी बढ़िया तकनीक एह फिल्म में शामिल कइल गइल बा. निर्देशक फ़िरोज़ शेख आ अल्टुरा फिल्म्स निर्माण में कवनो कोर कसर नइखन छोड़ले. निर्मात्री मनीषा कृष्णा कहली कि भोजपुरी सिनेमा में मानेला लोग कि दक्खिन में सिर्फ रीमेके बनेला बाकिर उनुकर कंपनी हमेशा नया कहानी पर फिलिम बनावत आइल बिया आ इहो फिल्म एगो बढ़िया कहानी पर बनल बा. कहली कि ई एगो बड़हन बजट वाली फिलिम हउवे जवना खातिर पनवेल मे बड़हन सेट्स लगावल गइल रहे. पारिवारिक तानाबाना पर बनल एह फिल्म के एकरा जोरदार एक्शन खातिर जानल जाई जवना खातिर बालीवुड के मशहूर एक्शन मास्टर कौशल मोजिस के सहयोग लिहल गइल बा.
निर्माता अनिल सुन्करना आ मनीषा कृष्णा के एह फिल्म के निर्देशक हउवें फ़िरोज़ खान. फिल्म में रवि किशन, काजल राघानी, कृषा खंडेलवाल, इशा खान, ब्रृजेश त्रिपाठी, जी.रवि कुमार, गौरी शंकर, हितेन पाण्डे, हैरी जोश, अभिलाषा, सुनीता शर्मा, फ़रीन शेख, अमोल चोगले, शीतल, मेरी वगैरह के खास भूमिका बा. आदि महत्वपूर्ण भूमिका में हैं.
फिल्म १८ मई के रिलीज होखी.
(उदय भगत के रपट)
Categories: कलाकार, फिल्म |
No Comments »
ces_Latn bho_Deva unk bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn